
 राजकुमारी नीला हुस्तक्यांत पडिल्ली.



 तिच्या राज्यांत जावपी 'सूर्या विजेता’ ही वेटलिफ्टिंगची प्रसिद्ध सर्त फकत एका म्हयन्यार येवन राविल्ली.



 स्पर्धेच्या नेमां नुसार तिचें वजन 55 किलो आसपाक जाय आशिल्लें, 53 किलो न्ही. म्हळ्यारच तिका तें अजून 2 किलो वाडोवपाक जाय आशिल्लें!





 उदेंते कडल्या राज्यांंतल्यान जैतिवंत म्हान खेळगड्यांच्या नांवान ‘सूर्या विजेता’ ही सर्त घेतात.



 नीला हे सर्तींत वांटो घेवपाक केन्नाच्यान  वाट पळयतालें.





 नीलाक वजनां उबारपाक खूब आवडटालें.



 ल्हान आसतना ती कितें ना कितें उबारत रावताली.



 कदेलां



 कपाटांं लेगीत...



 मेजां



 सुणें





 ...म्हणल्यार राजाक लेगीत!





 “सराव कसो चल्ला?” राणयेन विचारलें.



 “खूब बरो,” नीलान म्हणलें. “पूण अजून म्हाका दोन किलो वजन वाडोवपाक जाय!”





 खाता खातां नीलाक फाटली सर्त याद जाली. चार वर्सां पयलेंची गजाल, त्या वेळार नीला फकत बारा वर्सांचें आशिल्लें.



 नेथीलचो राजकुंवर विक्रम हाणें ती सर्त जिकिल्ली. तो तेन्ना सगल्यांच्या खूबच मुखार आशिल्लो.





 नीला व्हड जातगीर राजा तिचें लग्न राजकुंवर विक्रमा कडेन करून दिवपाच्या विचारांत आसा, हें तिका खबर आशिल्लें.



 तिचो विचार मात वेगळोच आशिल्लो. तिका तायबार ह्या बर्फाच्छादीत प्रदेशांत वचपाचें आशिल्लें. थंय राज्यांतली सगल्यांत बरी क्रिडाशाळा आशिल्ली.





 “म्हाका आनीक एक उकडिल्लें तांतें दिता गे?” तिणें राणयेक विचारलें.






 राणी हांसली. खूब वर्सां पयलीं तिवूय बी नीला सारखीच आशिल्ली...



 तिकाय बी धांवपाचें, पेंवपाचें आसतालें. तिकाय बी घोडेस्वारी करपाची आनी सर्त जिकपाची इत्सा आसताली. पूण हें सगळें खूब, खूब वर्सां पयलेंचें आशिल्लें.





 जशे जशेदीस वताले, तशें तशें नीला कडक प्रशिक्षण घेतालें.






 तें दोंगरार धांवत चडून देंवतालें. न्हंयंत पेंवतालें. वांगडामांसाहार, भाजयो आनी फळां खातालें.






 ताची कात रांपून अस्तमत्या सुर्याच्या रंगा सारखी भागराळी तांबशी जाल्ली.





 सर्तीच्याएक सप्तकभर पयलीं ती वजन कांट्यार उबी रावली.






 निमणें तिचें वजन 55 किलो जाल्लें ! तें पळोवन नीला सामकी खूशजाली.






 हारशा मुखारउबें रावन तिणे स्नायू फुगयले. तिका खुब्ब आनंद जालो. “निमणेंहांवें करून दाखयलें!”





 सर्तीच्या दिसा नीलासामकें तयार आशिल्लें. ह्या वर्सा सर्त कठीण आशिल्ली.






 नीलान बळीश्ट सर्तकांक पळोवन दवरलें. हळडुवो फेटो घाल्लो भुरगो, घट्टविणी घाल्ली चली आनी राजकुंवर विक्रमय बी.





 सर्तकांनी व्हडले फातरउबारले, ओंडके उबारले. ताणीं खजिन्याच्यो पेटयो उबारल्यो आनी जड कपाटां लेगीतउबारलीं.






 परिक्षक तांचें निरिक्षणकरताले. तांचे हात बी हालनात मूं ? पांय बी कडकड नात मूं ?



 तांच्या कुडीची स्थितीसारकी आसा मूं ?









 नीलान तिचे दांत ओंठ गच्च आंवुळ्ळे.कुडींतलो प्रत्येक स्नायू ताणटा ताची तिका जाणीव जाताली … आनी आंगांतल्यान देंवपी घामाच्या प्रत्येक थेंब्याचीय बी.











 राजकुंवरविक्रम सगल्यांत मुखार आसलो तरी नीलाय बी ताच्या सामकी फाटोफाट आशिल्ली.






 अंतीम फेरी सुरू जाली.तांकां प्राचीन लोखणी सिंहासन उबारपाचें आशिल्लें.





 बाकीचेसर्तक बरे आशिल्लेच, मात नीला तांचे परसय बरी आशिल्ली.






 तिणें कुडीच्या प्रत्येक कणांकणांतल्यान आपली सगळी शक्त लायली. वेदनाकमी जाणोवच्यो म्हण ती व्हडल्यान आड्डली. आतां आनी आपूण आनीक वयर उबारपाक शकचेंना,



 अशें दिसतनाच तिणे सुर्या आनी तायबार क्रिडाशाळेच्या सपनाचो विचार मनांत हाडलो.






 आनी...लोखणी सिंहासन हवेंत उबाल्लें.





 फळ्यार निमणे गूण बरयिल्ले.राजकुंवरी नीलान ती सर्त जिकिल्ली !






 “ आतां तूं जैतीवंताची बायल म्हणसोबतली. ” राजान अभिमानान म्हणलें.






 राजकुंवरी नीला हांसली. “ ना ना ,” तिणें म्हणलें , “ आतां हांव स्वताच एक जैतिवंत जालां. ”

 वेटलिफ्टिंग करपी राजकुंवरी (Konkani)



 राजकुंवरी नीला तिच्या राज्यांत जावपी सुर्या वेटलिफ्टिंग ह्या सुप्रसिद्ध सर्तीचें विजेतेपद मेळोवपा खातीर उत्सुक आसा. मात, ते खातीर तिका कितल्याशाच अडचणींचेर मात करची पडटली. वांगडा तिका एक देखण्या राजकुंवराच्यो आनी तिच्या पालकांच्यो अपेक्षा लेगीत पुराय करपाच्यो आसात.



 This is a Level 3 book for children who are ready to read on their own.



Pratham Books goes digital to weave a whole new chapter in the realm of multilingual children's stories. Knitting together children, authors, illustrators and publishers. Folding in teachers, and translators. To create a rich fabric of openly licensed multilingual stories for the children of India ­­ and the world. Our unique online platform, StoryWeaver, is a playground where children, parents, teachers and librarians can get creative. Come, start weaving today, and help us get a book in every child's hand!

